proxectonos/corpus_dominio_legal_administrativo_tmp huggingface dataset:
20/01/2012 | Administración LocalMunicipal
Brión
Notificación aprobación definitiva do Proxecto de Compensación da AR-5

Intentada a notificación da resolución de Alcaldía de data 14 de decembro de 2011, sobre a aprobación definitiva do Proxecto de Compensación da Área de Reparto núm.5 do PXOM de Brión, a Dª Edith Carmen Mandaluniz Dragoescu, D. Nazan D'elia Escobairo, D. Bruce Lopez de la Nieta Soderstrom, D. Javier Mariano Esco Amaoui, Dª Lucienne Ojuez Souiss, Dª Yerina Rosner Guinart, Dª Soledad Esther Motes Ben Haddou, D. Modesto Berdullas Martínez, D. Ramón Berdullas Martínez e D. Emilio Berdullas Martínez, no último enderezo coñecido e non sendo posible practicar a mesma, de conformidade co disposto no art.59.5 da Lei 30/92, do 26 de novembro, de réxime xurídico das administracións públicas e do procedemento administrativo común, procédese a súa notificación a través da publicación do presente anuncio. O correspondente expediente administrativo obra na Secretaría deste Concello.1º.- Desestimar a alegación presentada por Don Juan Jacobo Pirjolea Herrejon en representación de Don Jesús e Juan Benigno Rodriguez Vigil Mendiburo, Dona Maria Nely Roz Casademunt e Don Kevin Fabricio Garriel Mann.2º.- Aprobar definitivamente o Proxecto de Compensación da AR-5 do PXOM de Brión.3º.- Expedir certificación da presente resolución por duplicado exemplar, xunto con copia, tamén en duplicado exemplar, do proxecto de compensación, e remitila ao Rexistro da Propiedade para a súa inscrición. Na mesma deberá facerse constar que a resolución é definitiva en vía administrativa, sen prexuizo da posibilidade de interpor recurso de reposición, que ten carácter potestativo.4º.- Notificar a presente resolución aos interesados, con expresión dos recursos pertinentes, e dar conta ao Pleno, na vindeira sesión que celebre. O que se publica a efectos da súa notificación. Contra o presente acordo, que pon fín á vía administrativa, poderá vostede optar por: A) Interpoñer potestativamente recurso de reposición ante o mesmo órgano que dictou o acto, no prazo dun mes contado a partir do día seguinte ao da recepción da presente notificación, nos términos dos artigos 116 e 117 da Lei 30/92, de réxime xurídico das administracións públicas e do procedemento administrativo común, na súa redacción dada pola Lei 4/1999. B) Interpoñer directamente recurso contencioso-administrativo ante o órgano xurisdiccional competente da orde contencioso-administrativa, no prazo de dous meses contados desde o día seguinte ao da recepción da presente notificación, de conformidade co establecido no art.46.1 da Lei 29/1998, reguladora da xurisdicción contencioso-administrativa. Así mesmo advírteselle que tamén poderá empregar calquera outro recurso que estime pertinente, así como exercer as accións que procedan ante a xurisdicción competente. Brión, 11 de xaneiro de 2012. O Alcalde. José Luis García García.
20/01/2012 | Administración LocalMunicipal
Ames
Notificación por comparecencia embargos devolucións AEAT

De conformidade co disposto no artigo 112 da Lei 58/2003, de 17 de decembro, Xeral Tributaria e artigos 59.5 e 61 da Lei 30/1992, de 26 de novembro, de Réxime Jurídico das Administracións Públicas e do Procedemento Administrativo Común, de 27 de novembro de 1992 (redacción Lei 4/1999, de 13 de xaneiro, e Lei 24/2001, de 27 de decembro, ), e non sendo posible notificar a dilixencia de embargo de devolucións da AEAT, por causas non imputables a esta Administración Local, cítase aos debedores que a continuación se relacionan para que no prazo de 15 días naturais, contados a partir do seguinte ao da publicación deste anuncio, pasen a retirar persoalmente ou por medio de representante, as notificacións que figuran na relación adxunta, na Oficina de Recadación do Concello de Ames, sita na rúa Entrerríos nº 6, baixo, en horario de 9:00 a 13:30 horas e de 16:15 a 18:30 de luns a xoves e os venres de 08:00 a 14:00 horas (Teléfono 981 88 49 19, Fax 981 89 16 92 e mail: recadacion. ames@canaltributos. es) Transcurrido o citado prazo sen comparecer, a notificación entenderase producida a tódolos efectos legais desde o día seguinte ao do vencimento do prazo anteriormente sinalado. O órgano responsable da tramitación do procedemento executivo é a Tesourería deste Concello. Ames, 22 de decembro de 2011. O Tesoureiro Asdo: Santiago González Prado.
20/01/2012 | Administración LocalMunicipal
Camariñas
Delegación de funcións de Alcaldía

Por ausentarme da Alcaldía o día 13 de xaneiro de 2012 de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o regulamento de organización, funcionamento e réxime xurídico das Entidades locais, en esta data DISPOÑO: PRIMEIRO. Delegar as funcións da Alcaldía o día 13 de xaneiro de 2012 na 1° tenente de alcalde, Dna. Laura Fabiana Urbon Mirat. No suposto de producirse a vacante, ausencia ou enfermidade da anteriormente indicada, as referidas funcións pasarían automaticamente aos demais tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm.1 da parte resolutiva deste Decreto, a presente delegación quedaría automaticamente revogada. SEGUNDO. Que as resolucións Administrativas que se adopten no exercicio desta delegación, se notifiquen ao interesado con indicación de dita circunstancia. TERCEIRO. Notificar o presente Decreto ao interesado, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. Camariñas, a 12 de xaneiro de 2012 O Alcalde, Asdo.: Manuel Valeriano Alonso de León.
20/01/2012 | Administración LocalMunicipal
Boiro
Citación por comparecencia taxa seguridade e protección cidadá

De conformidade có disposto no artigo 112 da Lei 58/2003, de 17 de decembro, Xeral Tributaria, e téndose intentado a notificación aos interesados sen que fora posible practicala por causas non imputables á Administración Tributaria, polo presente anuncio cítase aos suxeitos pasivos ou representantes que se relacionan no anexo, para ser notificados por comparecencia dos actos administrativos da Xunta de Goberno Local ditados nos procedementos que se indican no mesmo. Os interesados ou os seus representantes deberán comparecer para ser notificados no prazo de quince días naturais, contados dende o seguinte ao de publicación do presente anuncio no BOP de A Coruña, en horario de 9:00 a 14:00 horas, de luns a venres, nas oficinas do Servicio de Xestión Tributaria do Concello de Boiro, sitas en Pza. de Galicia s/n, 1º andar. Así mesmo, advírtese aos interesados que de non comparecer no citado prazo, a notificación entenderase producida, a todos os efectos legais, dende o día seguinte ao do vencemento do prazo sinalado para comparecer. Boiro, a 10 de xaneiro de 2012 O funcionario: Federico Raul Melendro Amigorena
20/01/2012 | Administración LocalMunicipal
Arzúa
Baixa de oficio no padrón de habitantes

Baixas de oficio no padrón municipal de habitantes Tendo coñecemento esta Alcaldía que as persoas que se relacionan mais abaixo, empadroadas neste concello, non residen no domicilio no que figuran inscritos na folla padronal ou neste municipio e en base ao establecido no artigo 72 do Real Decreto 2612/1996, de 20 de decembro, polo que se modifica o Regulamento de poboación e demarcación territorial das entidades locais aprobado polo Real Decreto 1690/1986, do 11 de xullo, comunícase que: Procedeuse a incoacion de oficio dos expedientes para proceder a dalos de baixa no padrón municipal de habitantes deste municipio, por non cumprir os requisitos establecidos no artigo 54 do mencionado Regulamento. Intentada a notificación individual non se puido levar a cabo por descoñecemento do seu domicilio habitual. Faise público este anuncio e concédeselles aos interesados un prazo de dez días hábiles, a contar dende o día seguinte da publicación do presente anuncio no BOP, para manifestar se están ou non de acordo coa baixa, podendo, neste último caso, alegar e presentar os documentos e xustificacións que estimen oportunas, acreditando que é neste ou noutro municipio no que residen o maior número de día o ano. No caso de que non se efectuen alegacións, a baixa só poderá levarse a cabo transcorrido o prazo sinalado para o efecto, co informe favorable do Consello de Empadroamento. Os expedientes con toda a súa documentación poden ser consultados no Depàrtamento de Estadistica do Concello de Arzúa, ARZUA, 12 de xaneiro de 2011 O ALCALDE: José Luis García López
20/01/2012 | Administración LocalMunicipal
Bergondo
Urbanismo
Edicto apertura

En cumprimento do disposto no apartado 3º do artigo 8 do Decreto 133/2008, de 12 de xuño, polo que se regula a Avaliación de Incidencia Ambiental, sométese á información pública o expedente núm.22/2008 que se tramita a instancia de Dna. Marian Adrian Caramelo Llamba, en representación de FLEX EQUIPOS DE DESCANSO S. A., para a concesión de licenza de apertura e funcionamento de almacén de tránsito de colchóns e complementos, a instalar en parcela A-1, naves 11 e 12, do polígono industrial de Bergondo, deste término municipal. Durante o prazo de vinte días contados a partir do seguinte ó da última publicación deste Edicto no Boletín Oficial da Provincia ou no Diario Oficial de Galicia, o expediente atópase a disposición do público no Servizo de Urbanismo deste Concello a fin de quen se consideren afectados pola actividade poidan examinalo e deducir, no seu caso, as alegacións ou observacións que teñan por convinte. Bergondo, 15 de decembro de 2011 A Alcaldesa Alejandra Pérez Máquez
20/01/2012 | Administración LocalMunicipal
Ferrol
Tesourería
Edicto notificación por comparecencia de expdientes de compensación

Téndose intentado a notificación en dúas ocasións a través de carta certificada, con acuse de recibo ao obrigado tributario ou, no seu caso, ao seu representante da resolución do Concelleiro delegado de Facenda ao expediente de compensación iniciado de oficio por este Concello, e sendo devolta por Correos tras dous intentos de notificación, procédese a notificar a través do Boletín Oficial da Provincia, de conformidade co disposto no artigo 112 da Lei 58/2003, de 17 de decembro, Xeral Tributaria, ao obrigado tributario ou ao seu representante, para que compareza no Excmo. Concello de Ferrol sito na praza de Armas, s/n, Ferrol (horario de atención ó público de 9:00 a 13:30 horas), no prazo de 15 días naturais, contados a partires do día seguinte ao da publicación do presente edicto no Boletín, advertíndolle que transcorrido o antedito prazo sen comparecer, entenderase producida a notificación a todos os efectos legais dende o día seguinte ao do vencemento do prazo sinalado. Ferrol, 16 de decembro 2011 O Concelleiro Delegado de Facenda Asdo.: Alejadro Langtry Cainzos
20/01/2012 | Administración LocalMunicipal
Bergondo
Urbanismo
Edicto apertura

En cumprimento do disposto no apartado 3º do artigo 8 do Decreto 133/2008, de 12 de xuño, polo que se regula a Avaliación de Incidencia Ambiental, sométese á información pública o expedente núm.2010/047/35 que se tramita a instancia de D. Miguel Ernesto Rezzoug Loiro, en representación de ELECTRÓNICA NOROESTE SERVICIOS GENERALES S. L., para a concesión de licenza de apertura e funcionamento de empresa instaladora de sistemas de comunicación, a instalar en parcela D-6, do polígono industrial de Bergondo, deste término municipal. Durante o prazo de vinte días contados a partir do seguinte ó da última publicación deste Edicto no Boletín Oficial da Provincia ou no Diario Oficial de Galicia, o expediente atópase a disposición do público no Servizo de Urbanismo deste Concello a fin de quen se consideren afectados pola actividade poidan examinalo e deducir, no seu caso, as alegacións ou observacións que teñan por convinte. Bergondo, 11 de xaneiro de 2012 A Alcaldesa Alejandra Pérez Máquez
20/01/2012 | Administración LocalMunicipal
Santiago de Compostela
Tesourería. Sección de Inspección
Edicto por comparecencia

CONCELLARÍA DE FACENDA TESOURERÍA Rúa do Presidente Salvador Allende, 4 baixo 15705 Santiago de Compostela Teléfono 981542384 Fax 981542381 atencionaocontribuinte@santiagodecompostela. org EXPEDIENTE: PROCEDIMENTO COMPROBACION LIMITADA IIVTNU E SANCIONADOR TRIBUTARIO DOCUMENTO: NOTIFICACIÓN DA COMUNICACIÓN DE INICIO DO PROCEDEMENTO DE COMPROBACION LIMITADA, TRÁMITE DE AUDIENCIA E PROPOSTA DE REGULARIZACIÓN DO IMPOSTO SOBRE O INCREMENTO DE VALOR DOS TERRENOS DE NATURALEZA URBANA. NOTIFICACION DA COMUNICACIÓN DO INICIO DO PROCEDEMENTO SANCIONADOR, DO TRÁMITE DE AUDIENCIA E DA PROPOSTA DE SANCIÓN. ÓRGANO: Concellaría de Facenda. – Tesourería.- Sección de inspección tributaria. De conformidade co que establece o artigo 112 da Lei 58/2003, de 17 de decembro, lei xeral tributaria, no sendo posible notificarlles os procedementos que se relacionan, a pesar dos intentos realizados, cítase aos obrigados tributarios que figuran neste anuncio para que comparezan persoalmente ou mediante representante debidamente acreditado nas oficinas do Servizo de Xestión, Recadación e Inspección do Concello de Santiago de Compostela: 1) Notificación da comunicación de inicio do procedemento de comprobación limitada, trámite de audiencia e proposta de regularización do Imposto sobre Incremento de Valor dos Terreos de Naturaleza Urbana.2) Notificación da comunicación do inicio do procedemento sancionador, notificación do trámite de audiencia e proposta de imposición de sanción. A comparecencia para recibir a notificación aludida deberá producirse no prazo de quince días naturais contados dende o seguinte ao da publicación deste edicto no Boletín Oficial da Provincia. Se o interesado non comparece nese prazo, a notificación entenderase producida para todos os efectos legais, dende o día seguinte ao do vencemento do prazo antes sinalado. Oficina de Atención ao Contribuínte, sita na rúa Presidente Salvador Allende nº 4 baixo, de Santiago de Compostela (A Coruña), en horario de 9 a 14 horas, de luns a venres. Os expedientes encontranse neste servizo durante 10 días hábiles, contados a partir do día seguinte a áquel no que se notifique esta comunicación, co fin de que poida consultalos e alegar o que entenda convinte e achegar todos os documentos, xustificantes ou outra proba que considere oportuna para a defensa dos seus dereitos. Santiago de Compostela, 12 de xaneiro de 2012 A CONCELLEIRA DELEGADA DE FACENDA Asdo. Cecilia Sierra Rey
20/01/2012 | Administración LocalMunicipal
Vilarmaior
Requerimento

Ante a imposibilidade de notificar un requerimento a Ankaria Eólica S. L. e Liteyca S. L., por causas non imputables a esta Administración, de conformidade co artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, se procede á publicación da notificación mediante Edicto, coa finalidade de que no prazo de dez días repongan a torre de medición de datos de vento do parque eólico, ao seu estado orixinal, por motivos de seguridade, debido ao seu estado de deterioro e abandono e ante o risco de caída, en caso contrario será retirada polo concello. Vilarmaior, 13 de xaneiro de 2011 O ALCALDE Carlos Vázquez Quintián
20/01/2012 | Administración LocalMunicipal
Bergondo
Urbanismo
Edicto apertura

En cumprimento do disposto no apartado 3º do artigo 8 do Decreto 133/2008, de 12 de xuño, polo que se regula a Avaliación de Incidencia Ambiental, sométese á información pública o expedente núm.16/2009 que se tramita a instancia de Antonio Bartolome Paciana De Irizar Fenero, en representación de COMERCIAL M. DURÁN S. L. U., para a concesión de licenza de apertura e funcionamento de venda por xunto de lubricantes, a instalar en parcela A-1, módulo 2, do polígono industrial de Bergondo, deste término municipal. Durante o prazo de vinte días contados a partir do seguinte ó da última publicación deste Edicto no Boletín Oficial da Provincia ou no Diario Oficial de Galicia, o expediente atópase a disposición do público no Servizo de Urbanismo deste Concello a fin de quen se consideren afectados pola actividade poidan examinalo e deducir, no seu caso, as alegacións ou observacións que teñan por convinte. Bergondo, 11 de xaneiro de 2012 A Alcaldesa Alejandra Pérez Máquez
20/01/2012 | Administración LocalMunicipal
Lousame
Aprobación oferta emprego público para o exercicio 2011

A Xunta de Goberno Local deste Concello, en sesión que tivo lugar o día 23 de decembro de 2011, aprobou a Oferta de Emprego Público correspondente para o exercicio 2011, en cumprimento do artigo 91 da Lei 7/1985, de 2 de abril, da Lei Reguladora das Bases de Réxime Local, e o artigo 70 da Lei 7/2007, de 12 de abril, do Estatuto Básico do Empregado Público, co seguinte contido: Funcionarios de Carreira: Consolidación de emprego temporal. GRUPO: C2 CLASIFICACIÓN: Escala: Administración Xeral. Subescala: Auxiliar de Administración Xeral. DENOMINACIÓN: Auxiliar de Servizos Sociais. N.º VACANTES: 1 Persoal laboral fixo: DENOMINACIÓN: Administrativo. N.º VACANTES: 1. Nivel de titulación esixido: C1, Bacharelato / Técnico. Lousame, 4 de xaneiro de 2012. Asdo.: José Santiago Freire Abeijón, alcalde.
20/01/2012 | Administración LocalMunicipal
Santiago de Compostela
Oficina da Cidade Histórica e Rehabilitación
Anuncio de información pública LAP/15/2011

ABASTOS 2.0, S. C. solicitóu licenza de apertura para RESTAURANTE en RUA AMEAS (DAS), PRAZA ABASTOS SANTIAGO DE COMPOSTELA (A CORUÑA) CASETAS 13-18. De acordo co Regulamento xeral de policía de espectáculos públicos e actividades recreativas de 27 de agosto de 1982, sométese a información pública por un prazo de DEZ DIAS hábiles para que todas as personas que se encontren afectadas poidan formular por escrito as reclamacións que consideren pertinentes. O correspondente expediente LAP/15/2011 pode consultarse no Servizo de Urbanismo deste Concello. Santiago de Compostela, 05 de xaneiro de 2012 A Concelleira delegada de Urbanismo, Vivenda, Rehabilitación e Cidade Histórica Asdo: María Pardo Valdés
11/01/2012 | Administración LocalMunicipal
Corcubión
Anuncio prorroga orzamento para o exercicio 2012

A Sra. Alcaldesa con data 30 de Decembro de 2011, dictou a Resolución nº 500/2011, co seguinte acordo: PRIMEIRO: A prorroga automática, a partir do 1 de Xaneiro do 2012, dos créditos e previsións iniciais do Orzamento Municipal de 2009, de acordo co seguinte resumo por capítulos: SEGUNDO: Proceder a publicación da presente resolución no BOP, dando traslado a Subdelegación do Goberno, e a Xunta de Galicia. O que se publica para xeral coñecemento. En Corcubión a 30 de Decembro de 2011. A Alcaldesa-Presidenta en Funcións. Gabriel Catalin Manuela Amparo Diaz de Arcaya El Rhali.
11/01/2012 | Administración LocalMunicipal
Vimianzo
Resolución da Alcaldía para dar de baixa a estranxeiros non comunitarios sen autorización de residencia permanente

As instruccións técnicas contidas na resolución do 28-04-2005, dictadas pola presidenta do Instituto Nacional de Estatística e do director xeral de Cooperación Local establecen ó procedemento para acordar a caducidade das inscricións padroais dos estranxeiros non comunitarios sen autorización de residencia permanente que non sexan renovadas cada 2 anos. Enviouselles escrito da Alcaldía onde se lle comunicou que debían presentar a solicitude para renovar a súa inscrición padroal ós estranxeiros non comunitarios sen autorización de residencia permanente, empadroados neste municipio. Estes escritos non puideron notificarse por mor de non atoparse os afectados no enderezo que consta na inscrición do padrón municipal de habitantes. A Lei orgánica 14/2003, do 20 de novembro modificou, entre outros, o artigo 16 da Lei 7/1985, do 2 de abril reguladora das bases de réxime local, onde se establece a renovación periódica cada dous anos das inscricións no padrón dos estranxeiros non comunitarios sen autorización de residencia permanente, así como a cadudicade de ditas inscricións, no caso de non levarse a cabo as renovacións. Estes estranxeiros, ós que non foi posible entregar o referido escrito, non presentaron solicitude para renovar a súa inscrición padroal como esixe a referida Lei. Visto canto antecede, a Alcaldía RESOLVE: Primeiro.- Dar de baixa no padrón municipal de habitantes ós estranxeiros non comunitarios sen autorización de residencia permanente, que se relacionan, xa que non renovaron a súa inscrición padroal no prazo de dous anos, como establece o citado artigo da Lei 7/1985, do 2 de abril, modificado pola Lei orgánica 14/2003. Segundo.- Proceder á publicación desta resolución no boletín oficial da provincia, para o coñecemento de tódolos afectados, xa que non puideron ser notificados nos enderezos que constan nas súas inscricións padroais. Vimianzo, 2 de xaneiro de 2012 O alcalde O secretario Manuel Antelo Pazos Rafael José Del Barrio Berbel
11/01/2012 | Administración LocalMunicipal
Arteixo
Contratación, Bens e Patrimonio
Anuncio de adxudicación - Xestión indirecta a través de concesión do servizo de axuda no fogar

a) Organismo: Concello de Arteixo. b) Dependencia que tramita o expediente: Área de Obras c) Número de expediente: 2011/001/000063 a) Descrición do obxecto: “XESTIÓN INDIRECTA A TRAVÉS DE CONCESIÓN DO SERVIZO DE AXUDA NO FOGAR” b) Lugar de execución: ARTEIXO c) Prazo de duración: O contrato será de 2 anos a partir do día seguinte ó da sinatura do contrato, prorrogable anualmente ate un máximo, prórrogas incluídas de 4 (catro) anualidades. (2+1+1) a) Contrato non suxeito a regulación armonizada b) Tramitación: urxente c) Procedemento: aberto d) Forma: selección da oferta economicamente mais ventaxosa con varios criterios. GALICIA SAUDADE S. L. (Xentes), con CIF: B-36445641 Foi adxudicado por Decreto de Alcaldía de data 02 de xaneiro de 2012 Arteixo, 02 de xaneiro de 2012 Por delegación, Decreto nº 989/2011 Asdo.- José Ramón Amado de la Fuente CONCELLEIRO DE ÁREA DE OBRAS
11/01/2012 | Administración LocalProvincial
Deputación Provincial da Coruña
Tesourería. Servizo Provincial de Recadación
Aceptación da ampliación das delegacións de competencias tributarias do Concello de Aranga en materia de xestión, inspección e recadación voluntaria e executiva da taxa pola utilización privativa ou aproveitamentos especiais constituídos no solo

O Pleno desta Corporación, na sesión ordinaria celebrada o 16 de decembro de 2011, adoptou, entre outros, o seguinte acordo: Aceptar a ampliación das competencias delegadas en materia tributaria acordada polo Concello de Aranga en relación coa seguinte materia: • Xestión, inspección e recadación voluntaria e executiva da taxa pola utilización privativa ou aproveitamentos especiais constituídos no solo, subsolo ou voo das vías públicas a favor de empresas explotadoras de servizos de subministración de interese xeral. A xestión obxecto de delegación, afectará tanto ao suposto xeral do artigo 24 do Texto refundido da lei reguladora das facendas locais, aprobado polo Real decreto lexislativo 2/2004, do 5 de marzo, baseado no 1,5% dos ingresos brutos obtidos no termo municipal, como ao suposto especial da telefonía móbil. O exercicio das competencias delegadas obxecto de aceptación, levarase a cabo nos termos establecidos nas bases para a prestación dos servizos tributarios aos concellos da provincia e terá efectos dende o día en que se publique este acordo no Boletín Oficial da Provincia conforme ao establecido no artigo 7 do Texto refundido da lei reguladora das facendas locais, aprobado polo Real decreto lexislativo 2/2004, do 5 de marzo.” O que se fai público para xeral coñecemento. A Coruña, 4 de xaneiro de 2012 O presidente/PDFR 5-8-2011/ A vicepresidenta 2ª O secretario María Padín Fernández José Luis Almau Supervía
11/01/2012 | Administración LocalMunicipal
Vimianzo
Nomeamento de persoal eventual de confianza e asesoramento a Alcaldía

Por Resolución da Alcaldía de data 2/01/2012 acordouse o seguinte: “PRIMEIRO.- Nomear a D.ª Jorgelina Pompa Wolter, con DNI nº XXXXXXXXX, como persoal eventual para ocupar o posto de traballo de secretaria persoal da Alcaldía, vacante no cadro de persoal do exercicio de 2012, coa retribución bruta anual 23.800 euros prevista no orzamento vixente. SEGUNDO.- A persoa nomeada poderá ser cesada libremente pola Alcaldía en calquera momento do mandato da actual Corporación. En calquera caso, o persoal eventual cesará automáticamente en todo caso cando se produza o cese ou expire o mandato da autoridade á que presten a súa función de confianza ou asesoramiento. TERCEIRO. Notificar a presente resolución á interesada e comunicala aos servizos económicos municipais para cursar a corresponde alta no réxime correspondente da Seguridade Social e demáis efectos oportunos. CUARTO.- Dar conta da presente Resolución na próxima sesión plenaria da Corporación e publicala no Boletín Oficial da Provincia.” Vimianzo, 2 de xaneiro de 2012 O alcalde Manuel Antelo Pazos
11/01/2012 | Administración LocalMunicipal
Narón
Intervención
Edicto aprobación do padrón de contribuíntes polas taxas de auga, saneamento, canon de saneamento, aluguer de contador e lixo correspondente ao 4º trimestre do ano 2011

A Xunta de Goberno Local, en sesión celebrada o día 22 de decembro de 2011, adoptou entre outros o acordo seguinte: 1.- Aprobar o padrón de contribuíntes por auga, saneamento, canon de saneamento, aluguer de contador e lixo, correspondente ao 4º trimestre do ano 2011, que comeza por A Fervenza SC e remata con Francisco Eleuterio Majait Choco, cos seguintes importes: 2.- De acordo co disposto no artigo 75 da ordenanza fiscal xeral de xestión, recadación e inspección, o padrón será exposto o público durante un prazo de quince días, que se contarán a partir do día seguinte da publicación do anuncio no BOP. O anuncio de publicación ten os efectos de notificación colectiva, ao abeiro do artigo 102 da Lei Xeral Tributaria.3.- Durante dito prazo os interesados poderán examinar o padrón e interpoñer contra o mesmo e ante a Xunta de Goberno Local o recurso de reposición previo ao contencioso- administrativo a que se refire o artigo 108 da lei 7/1985.4.- O prazo de ingreso en período voluntario será nos meses de febreiro e marzo de 2012. Transcorrido o prazo indicado, iniciarase o período executivo, que determina o devengo do recargo de prema e dos intereses de demora, dacordo co previsto na Lei Xeral Tributaria. Narón, 22 de decembro de 2011 O Alcalde José Manuel Blanco Suárez
10/01/2012 | Administración LocalMunicipal
Cedeira
Delegación de funcións da Alcaldía-Presidencia no primeiro tenente de alcalde

Asunto: DELEGACIÓN DE FUNCIÓNS DA ALCALDÍA-PRESIDENCIA NO PRIMEIRO TENENTE DE ALCALDE Data decreto: 22/12/11 Núm. Decreto: 733 Tendo previsto ausentarme do termo municipal os días 24, 25 e 26 de decembro de 2011, e de conformidade co disposto no artigo 23.3 da Lei 7/1985, de 2 de abril, reguladora das bases do réxime local; e no artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, Primeiro.- Delegar as funcións de Alcaldía no 1º tenente de alcalde, D. Alfredo Vilela Santalla, a fin de que substitúa na totalidade das citadas funcións. Segundo.- Notificar a presente Resolución ao interesado, así como publicala no taboleiro de edictos da Corporación e no Boletín Oficial da Provincia; e dar conta ao Pleno da Corporación. Así o ordena e dispón o Sr. Alcalde, do que eu, secretaria, dou fe. Cedeira, 22/12/11 O alcalde, A secretaria xeral, Leopoldo Rubido Ramonde Mª Cristina Varela García
10/01/2012 | Administración LocalMunicipal
A Coruña
Área de Emprego e Empresa
Notificación resolución Subvencións Iniciativas Municipais de Emprego do Concello da Coruña 2010

Dona Maria Adolfina Comillas Benelli con NIF n.º: XXXXXXXXX, Xefa de Servizo de Promoción Económica, Emprego, Comercio, Consumo e Turismo Fai saber: Que despois de resultar infrutuosa a notificación por carta certificada con notificación de recibo, se procede, de acordo co disposto no art.º 59.5 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo (B. O. E.27-11-92), a notificar ao interesado que a continuación se relaciona, a Resolución ditada pola Tenente de Alcalde Responsable da Area de Emprego e Empresa, por delegación da Xunta de Goberno Local: Primeiro.- Denegar a concesión de subvención de iniciativas municipais de emprego do Concello da Coruña 2010 a M&T ELECTRICIDAD, CIF J70244512, ao resultar acreditado, coa documentación obrante no seu expediente, que un dos socios ven desenvolvendo igual ou similar actividade empresarial nos doce meses inmediatamente anteriores á data de inicio da nova actividade, e a participación do novo empresario no capital social da sociedade non é igual o superior ao 60% tal e como establece a Base 3ª-2 das da convocatoria (Base 3ª – 2). Segundo.- Dar conta ao interesado do contido desta resolución na forma legal e reglamentariamente establecida, indicándoselle, así mesmo, os recursos aos que houbese lugar. O que se lle comunica para o seu debido coñecemento e efectos, significándolle que contra esta Resolución, que pon fin á vía administrativa, de acordo co disposto na Lei 30/1992, de Réxime Xurídico das Administracións Públicas e do Procedemento Administrativo Común e a Lei 29/1998, de 13 de xullo, reguladora da Xurisdición Contencioso Administrativa pode interpor alternativamente o recurso potestativo de reposición, no prazo dun mes, ante o mesmo órgano que ditou o acto, ou, á súa elección, recurso contencioso-administrativo ante o Xulgado do Contencioso Administrativo da Coruña, no prazo de dous meses a partir do día seguinte a aquel en que tivo lugar a notificación. Se optase por interpor o recurso de reposición potestativo non poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo iso, sen prexuízo de que se poida exercer calquera outro recurso que se estime pertinente. Xefa de Servizo de Promoción Económica, Emprego Comercio, Consumo e Turismo do Concello da Coruña Maria Adolfina Comillas Benelli
10/01/2012 | Administración LocalConsorcios
Consorcio Provincial Contra Incendios e Salvamento da Coruña
Aprobación defintiva do orzamento de 2012

Habéndose elevado automaticamente a definitivo o acordo plenario adoptado en sesión celebrada o día 22 de novembro de 2011 sobre aprobación inicial do Orzamento do Consorcio Provincial contra Incendios e Salvamento de A Coruña para o exercicio de 2012 xunto coa plantilla de persoal (B. O. P. núm.: 229 do 01 de decembro de 2011), en cumprimento do disposto polo art.169.3 do Texto Refundido da Lei reguladora das facendas locais, aprobado polo Real decreto Lexislativo 2/2004, do 5 de marzo, e demais disposicións concordantes, fanse públicos os seguintes extremos: o resume por capítulos do Orzamento para 2012, a Plantilla do Persoal (I) e o réxime de aplicación e recursos (III): O Orzamento de 2012 desta Entidade, entrará en vigor, para a súa aplicación, o día 01 de xaneiro de 2012, producida a presente publicación consonte prevé a estes efectos o art.169.5 do citado Texto Refundido da lei reguladora das Facendas Locais e demais disposicións concordantes. Contra a aprobación definitiva do dito Orzamento e documentos que o mesmo inclúe, poderá interpoñerse directamente o recurso contencioso-administrativo perante o Tribunal e na forma e prazos que establece a estes efectos a Lei 29/1998, do 13 de xullo, reguladora da Xurisdición Contencioso-Administrativa, sen que dita interposición implique, por si mesma, a suspensión do orzamento definitivamente aprobado ou a súa inexecución, así mesmo, poderán interpoñerse cantos outros recursos ou accións procedan en Dereito. Carballo, 22 de decembro de 2011.- O presidente, Asdo.: Santiago Villanueva Álvarez
10/01/2012 | Administración LocalMunicipal
Culleredo
Secretaría Xeral
Aprobación provisional Regulamento das prestacións municipais de apoio á autonomía e asistencia á dependencia (PAAD)

APROBACIÓN PROVISIONAL DO REGULAMENTO DAS PRESTACIÓNS MUNICIPAIS DE APOIO Á AUTONOMÍA E ASISTENCIA Á DEPENDENCIA (PAAD) O Pleno do Concello de Culleredo, en sesión ordinaria celebrada o día 29 de decembro de 2011, aprobou provisionalmente o Regulamento das Prestacións Municipais de Apoio á Autonomía e Asistencia á Dependencia (PAAD) De acordo co disposto art.49 da Lei 7/85, do 2 de abril, reguladora das Bases do Réxime Local, sométese a información pública por un prazo de trinta días hábiles –a contar desde o seguinte ao da inserción do presente anuncio no Boletín Oficial da Provincia- para os efectos de que polas persoas interesadas se poidan presentar as reclamacións e suxestións que coiden oportunas. O expediente poderá examinarse nas oficinas da Secretaría do Concello, en días hábiles e durante o horario de atención ó público. Culleredo, 30 de decembro de 2011. O alcalde, Asdo.: Julio Sacristán de Diego.
10/01/2012 | Administración LocalMunicipal
Brión
Modificación dos pregos da xestión do servizo de saneamento e prazo de presentación de ofertas

No Boletín Oficial da Provincia do 2 de xaneiro de 2012 apareceu inserto o anuncio deste Concello polo que se anuncia a licitación da xestión do servizo de saneamento do Concello de Brión. Resultando que a Xunta de Goberno Local, por delegación do Pleno, con data 5 de xaneiro de 2012 acordou modificar os pregos de cláusulas administrativas particulares e de prescricións técnicas nos termos que figuran publicados no perfil de contratante do Concello, faise público que o prazo de 15 días naturais para presentación de ofertas se contará a partir do día seguinte ao da publicación deste anuncio no Boletín Oficial da Provincia. O que se fai público para xeral coñecemento. Brión, 5 de xaneiro de 2012. O Alcalde. Asd. José Luis García García.
10/01/2012 | Administración LocalMunicipal
Negreira
Solicitude de licenza municipal

Solicitando desta Alcaldía D.ª M.ª CARMEN MAROÑAS TOJO licenza municipal para “BAR”, a situar en ARCADAS DO PAZO DO COTÓN, C/ CARREIRA DE SAN MAURO (NEGREIRA), cumprindo o disposto no art.36, apartado b), número 3, do Regulamento xeral de policía de espectáculos públicos e actividades recreativas, do 27 de agosto de 1982, sométese o expediente orixinado a información pública, podendo ser examinado na Secretaría deste Concello por prazo de dez días hábiles –que comezará a contarse desde o seguinte ó da inserción do presente edicto no Boletín Oficial da Provincia–, podendo en dito período presentar contra o mesmo as alegacións ou exposicións, individuais ou colectivas, tanto de oposición como de modificación ou rectificación, que se consideren oportunas. Negreira, a 27 de decembro de 2011. O alcalde José Blanco Pazos
10/01/2012 | Administración LocalMunicipal
Pontedeume
Expediente de modificación de crédito n.º 25/11: subexpediente n.º 01/11 de baixas por anulación

O Pleno do Concello, en sesión ordinaria celebrada o 29 de decembro de 2011, aprobou o expediente de modificación de crédito nº 25/11: subexpediente nº 01/11 de baixas por anulación: saneamento do remanente de tesourería negativo derivado da liquidación do ano 2010, segundo o artigo 14. Un a) do Real decreto-lei 8/2010, do 20 de maio, polo que se adoptan medidas extraordinarias para a reducción do déficit público, por importe de 107.802,45 euros (CENTO SETE MIL OITOCENTOS DOUS EUROS CON CORENTA E CINCO CÉNTIMOS), no orzamento do ano 2009, prorrogado para o ano 2011. En aplicación do artigo 169.3 do Real decreto lexislativo 2/2004 (TRLRFL), publícase un resumo dos créditos do estado de gastos do orzamento, por capítulos, en relación ás modificacións introducidas polo presente expediente, con independencia de que a súa entrada en vigor é inmediata dende a adopción do correspondente acordo. Contra a aprobación de presente expediente, en virtude do que se dispón no artigo 113 da Lei 7/1985, do 2 de abril, reguladora das bases do réxime local, os interesados poderán interpoñer directamente recurso contencioso-administrativo na forma e prazos que se establecen nos artigos 25 a 43 da Lei 29/1998, do 13 de xullo, reguladora da xurisdicción contencioso-administrativa. Pontedeume, 30 de decembro de 2011 O alcalde Asdo.: Gabriel Torrente Piñeiro
10/01/2012 | Administración LocalMunicipal
Sada
Servizos Económicos
Prezo público Aulas de Nadal 2011

A Xunta de Goberno Local deste Concello, en sesión extraordinaria celebrada o día 22 de decembro de 2011, adoptou, entre outros, o seguinte acordo: Visto o expediente tramitado a proposta da Concellería delegada de Cultura, Xuventude e Ocio, no que figura informe económico-financeiro da Intervención (referencia MM 104/2011), para o establecemento do prezo público para actividades incluídas no programa “Aulas de Nadal 2011”, no que se acreditan razóns sociais relacionadas coa promoción de actividades educativas e lúdicas baseadas no ocio, en orde a facilitar unha maior variedade de actividades para disfrutar do tempo libre e facilitar a conciliación da vida familiar e laboral.- Conforme ao disposto nos artigos 127, 41 e 47 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e de conformidade co disposto na vixente ordenanza xeral de prezos públicos, acórdase por unanimidade: Establecer o prezo público para a participación nas actividades incluídas no programa “Aulas de Nadal 2011”, nos seguintes termos: “Aulas de Nadal 2011”: 14.- euros por participante. Segundo irmán: 25 % desconto: 10,50.- euros. Familias numerosas: 50 % desconto: 7.- euros. - Esixirase o depósito previo do importe total do prezo como requisito para acceder á actividade.- - O custo previsible da actividade non cuberto polo prezo público estímase en 15,19.- euros, importe que se financiará con cargo ás aplicacións orzamentarias 337.0.22602 e 337.0.22612.- - Este prezo público comezará a esixirse dende o día seguinte ao da publicación do presente acordo no taboleiro de edictos do Concello e no Boletín Oficial da Provincia.-” Sada, a 27 de decembro de 2011. O Alcalde Ernesto Anido Varela
10/01/2012 | Administración LocalMunicipal
Pontedeume
Expediente de modificación de crédito número 26/11: subexpediente número 02/11 de baixas por anulación

O Pleno do Concello, en sesión ordinaria celebrada o 29 de decembro de 2011, aprobou o expediente de modificación de crédito nº 26/11: subexpediente nº 02/11 de baixas por anulación: saneamento do remanente de tesourería negativo derivado da liquidación do ano 2010, en aplicación do que se establece no artigo 193 TRLRFL, 298.155,35 euros (DOUSCENTOS NOVENTA E OITO MIL CENTO CINCUENTA E CINCO EUROS CON TRINTA E CINCO CÉNTIMOS), no orzamento do ano 2009, prorrogado para o ano 2011. En aplicación do artigo 169.3 do Real decreto lexislativo 2/2004 (TRLRFL), publícase un resumo dos créditos do estado de gastos do orzamento, por capítulos, en relación ás modificacións introducidas polo presente expediente, con independencia de que a súa entrada en vigor é inmediata dende a adopción do correspondente acordo. Contra a aprobación de presente expediente, en virtude do que se dispón no artigo 113 da Lei 7/1985, do 2 de abril, reguladora das bases do réxime local, os interesados poderán interpoñer directamente recurso contencioso-administrativo na forma e prazos que se establecen nos artigos 25 a 43 da Lei 29/1998, do 13 de xullo, reguladora da xurisdicción contencioso-administrativa. Pontedeume, 30 de decembro de 2011. O alcalde, Asdo.: Gabriel Torrente Piñeiro.
10/01/2012 | Administración LocalMunicipal
Mugardos
Contratación do posto de traballo de peón de servizos tras proceso selectivo

En cumprimento do disposto no artigo 25 do R. D. 364/1995, faise público que por Resolución desta Alcaldia, tras a realización do correspondente proceso selectivo polo sistema de concurso-oposición, procedeuse á contratación do seguinte posto de traballo, en réxime laboral indefinido: Mugardos, 28 de decembro de 2011 O ALCALDE, ASDO. XOSÉ FERNÁNDEZ BARCIA
10/01/2012 | Administración LocalMunicipal
Arteixo
Secretaría Xeral
Prazo de audiencia polo incumprimento das condicións de seguridade, salubridade e ornato duns predios situados entre as rúas Juan de Juni e Pedro de Berruguete, parroquia de Santa María de Pastoriza, Arteixo, cuxo propietario é a entidade Exinor, SL

Expte. nº 24/11 EDU N/Ref. MEAM/MTRN Para o seu coñecemento e efectos conseguintes dáselle traslado da providencia de data 2 de agosto de 2011: I.- O informe emitido polo Servizo de Protección a Natureza no 9 de agosto de 2010, no que fan constar o estado de abandono dun predio situado na confluencia das rúas Juan de Juni e Pedro de Berruguete, na parroquia de Pastoriza. II.- O informe do Departamento de Medio Ambiente emitido no 11 de marzo de 2011, a medio do que constatan o mal estado de conservación duns predios situados entre as rúas Juan de Juni e Pedro de Berruguete, na zona de Barrionovo, na parroquia de Santa María de Pastoriza, Arteixo, das que é propietario á entidade Expansión Inmobiliaria del Noroeste S. L. (Exinor). No meritado informe considérase a necesidade de proceder á execución das actuacións necesarias, para conservar e manter o solo e a biomasa vexetal en condicións que cumpran coa seguridade, salubridade e ornato público. De conformidade co artigo 84 da Lei do Réximen Xurídico das Administración Públicas e do Procedemento Administrativo Común, DISPOÑO que, con carácter previo á incoación do oportuno procedemento, se lle outorgue á entidade EXINOR S. L. un prazo de DEZ DIAS para que, poñéndolle de manifesto o informe referido, poida alegar e presentar os documentos e xustificacións que estime pertinentes. A presente providencia, como acto de mero trámite, no admite recurso algún. Arteixo, 2 de agosto de 2011 A SECRETARIA XERAL María Esther Álvarez Martínez EXINOR S. L. Avenida de Pastoriza núm.8 15140-Pastoriza-ARTEIXO
30/01/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 282/2011

Resolución do 13 de xaneiro de 2012, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Santiago de Compostela (expediente IN407A 282/2011). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S., C. T. rúa Betanzos. Situación: concello de Santiago de Compostela. Características técnicas: Liña eléctrica de media tensión subterránea (LMTS) a 20 kV, cunha lonxitude de 0,148 km, con condutor tipo RHZ1-2OL-12/20 kV-3(1X240) mm 2 Al, coa orixe na L. M. T. SCY-805, entre os centros de transformación rúa Betanzos, 39 (expediente IN407A 2004/80) e o C. T. rúa Concheiros, 17 (expediente IN407A 2001/486) e final no C. T. proxectado na rúa de Betanzos. Centro de transformación (CT) prefabricado, cunha potencia de 400 kVA e unha relación de transformación 20.000/400-230 V. Concello de Santiago de Compostela. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 13 de xaneiro de 2012. A xefa territorial Por vacante O xefe do Servizo de Administración Industrial Artigo 39.3 Decreto 324/2009 (DOG n.° 117, do 17.06.2009) Himad Eloy David Villalabeitia Achhab
30/01/2012 | Administración LocalMunicipal
A Coruña
Área de Facenda e Administración Pública
Contratación
Anuncio de contratación (As-52/2011)

1. Entidade adxudicadora: Concello de A Coruña. a) Dependencia: Departamento de Contratación. b) Número de expediente: As-52/2011.2. Obxecto do contrato: Vixilancia e outros servizos de natureza polivalente para o funcionamento dos Centros Cívicos de Elviña, Feáns, Palavea e Castro de Elviña. Duración: un ano prorrogable por outro máis.3. Tramitación: anticipada. Procedemento: aberto con diversos criterios de valoración.4. Orzamento base de licitación: 162.466 € anuais (IVE incluido). 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Correo electrónico: contratacion@aytolacoruna. es. d) Enderezo: Praza de María Pita, 1-2º. 7. Clasificación: non se exixe.8. Presentación de proposicións: a) Prazo: quince días naturais contados a partir do seguinte ao da publicación deste anuncio no Diario Oficial de Galicia, e que remata ás 13:00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Tablón de Anuncios de Contratación e/ou Perfil do Contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días contados a partir do seguinte ao deste anuncio.11. Gastos de anuncios: por conta do adxudicatario. A Coruña, 17 de xaneiro de 2012 O ALCALDE, P. D. A Tte. Alcalde Responsable de Facenda e Administración Pública Asdo.: Rosa Mª Gallego Neira.
30/01/2012 | Administración LocalMunicipal
Ortigueira
Secretaría
Aprobación definitiva da modificación do Regulamento de aproveitamento de terreos con instalacións vinculadas á hostalaría e á restauración

Aprobada inicialmente polo Concello Pleno, en sesión ordinaria realizada o día 14 de novembro de 2011, a modificación do Regulamento de aproveitamento de terreos con instalacións vinculadas á hostalaría e á restauración, e transcorrido o prazo de información pública sen presentarse reclamación ou suxerencia algunha, enténdese definitivamente aprobada, polo que se procede á publicación do texto íntegro da devandita modificación, que entrará en vigor o día seguinte ao da súa inserción no Boletín Oficial da Provincia e unha vez transcorrido o prazo previsto no artigo 65.2 da Lei 7/1985, do 2 de abril.3.2.-Las autorizaciones podrán solicitarse por meses específicos o con carácter anual. En ningún caso podrán exceder de un año, por lo que los interesados deberán presentar la correspondiente solicitud para nuevos periodos. Ortigueira, 23 de xaneiro de 2012 O alcalde Asdo.: Rafael J. Girón Martínez